|  |
| --- |
| 11**REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO** |
| **CITTÀ DI POREČ - PARENZO** |
| **Upravni odjel za opću upravu****Odsjek za javnu nabavu** |

KLASA: 406-09/25-04/79

URBROJ: 2163-6-22/21-25-2

Poreč-Parenzo, 14. listopada 2024.

**GRADONAČELNIKU**

 **- ovdje -**

**PREDMET: Jednostavna nabava-javno prikupljanje ponuda**

**Održavanje informatičke opreme**

Odluka o imenovanju stručnog povjerenstva naručitelja i početku postupka

 - prijedlog Odluke, daje se

Poštovani,

u privitku ovog dopisa dostavljamo prijedlog Odluke o imenovanju članova stručnog povjerenstva naručitelja i početku postupka jednostavne nabave – **Održavanje informatičke opreme**, te predlažemo da je donesete u priloženom tekstu.

S poštovanjem,

PRIVITAK:

-Prijedlog Odluke

|  |  |
| --- | --- |
|  |  |
| Voditeljica odsjeka zajavnu nabavuAlja Udovičić, dipl.oec.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Pročelnik**Dr.sc. Darko Saftić\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

DOSTAVITI:

1. Naslovu,

2. Pismohrana-ovdje.

|  |
| --- |
| 11**REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO** |
| **CITTÀ DI POREČ - PARENZO** |
| **Gradonačelnik** |

KLASA:

URBROJ:

Poreč-Parenzo,

Na temelju članka 12.stavak 1. i članka 15. Zakona o javnoj nabavi (''Narodne novine'' broj 120/2016 i 114/2022), članka 53. Statuta Grada Poreča-Parenzo (''Službeni glasnik Grad Poreča-Parenzo'' broj 02/2013, 10/2018 i 2/2021) te članka 7. i 26. Pravilnik o postupku jednostavne nabave u upravnim tijelima Grada Poreča-Parenzo (''Službeni glasnik Grada Poreča-Parenzo'' broj 12/2023 i 12/2024, dalje: Pravilnik), Gradonačelnik Grada Poreča-Parenzo donio je sljedeću

**O D L U K U**

**o imenovanju stručnog povjerenstva naručitelja i početku postupka jednostavne nabave za nabavu usluge održavanja informatičke opreme**

**I.**

**Podaci o javnom Naručitelju:** Grad Poreč-Parenzo, Obala maršala Tita 5, 52440, Poreč, OIB 41303906494.

**II.**

**Odgovorna osoba Naručitelja:** Loris Peršurić, Gradonačelnik Grada Poreča-Parenzo.

**III.**

**Predmet nabave:** Održavanje informatičke opreme.

**CPV oznaka:** 50312000-5.

**Evidencijski broj nabave:** 41/2025.

**IV.**

**Procijenjena vrijednost nabave ukupno iznosi:** 26.490,00 EUR, bez PDV-a.

**V.**

**Izvor - način planiranih sredstava:** Financijska sredstva su osigurana u Proračunu Grada Poreča-Parenzo za 2025. godinu.

**VI.**

Ovom odlukom imenuju se **članovi stručnog povjerenstva** naručitelja u postupku jednostavne nabave u slijedećem sastavu:

1. Darko Saftić
2. Alja Udovičić
3. Adriano Fabreti

Obveze i ovlasti stručnog povjerenstva iz ove točke Odluke su sljedeće:

* koordiniranje pripreme i provođenja postupka jednostavne nabave,
* otvaranje ponuda,
* sudjelovanje u pregledu i ocjeni ponuda, izrada zapisnika,
* usmjeravanje rada stručnih osoba i službi Naručitelja kojima je povjerena izrada dokumentacije, pregled i ocjena ponuda te ostali poslovi u vezi s postupkom jednostavne nabave,
* davanje prijedloga odgovornoj osobi naručitelja o odabiru najpovoljnijeg ponuditelja, poništenju postupka.

Članovi stručnog povjerenstva za svoj rad odgovaraju odgovornoj osobi naručitelja.

Svi članovi stručnog povjerenstva u obvezi su, sukladno članku 80. Zakona o javnoj nabavi, potpisati Izjavu o postojanju ili nepostojanju sukoba interesa te, ukoliko nastupe promjene, ažurirati je bez odgađanja.

**VII.**

Naručitelj će sukladno članku 26. Pravilnika objaviti poziv za dostavu ponuda na službenoj stranica Naručitelja te poslati na adrese zainteresiranih gospodarskih subjekata.

**VIII.**

Ova Odluka stupa na snagu danom donošenja.

 **GRADONAČELNIK**

 **Loris Peršurić**

Dostaviti:

1. Članovi stručnog povjerenstva:
	1. Darko Saftić, UO za opću upravu, ovdje
	2. Alja Udovičić, UO za opću upravu, ovdje
	3. Adriano Fabreti, adriano@istranet.hr , ovdje
2. Upravni odjel za opću upravu, ovdje
3. Pismohrana, ovdje.

**Obrazloženje**

**Pravna osnova:**

Pravna osnova za donošenje predložene Odluke su Zakon o javnoj nabavi (''Narodne novine'' broj 120/2016 i 114/2022), Pravilnik o postupku jednostavne nabave u upravnim tijelima Grada Poreča-Parenzo (''Službeni glasnik Grada Poreča-Parenzo'' broj 12/2023, dalje u tekstu: Pravilnik) i Statut Grada Poreča – Parenzo („Službeni glasnik Grada Poreča-Parenzo“ broj 2/2013, 10/2018 i 2/2021).

Člankom 12. stavak 1. Zakona o javnoj nabavi određeni su pragovi za jednostavnu nabavu, a člankom 26. Pravilnika uređuje se postupak jednostavne nabave za javno prikupljanje ponuda za nabavu robe, usluga čija je procijenjena vrijednost jednaka ili veća od 15.000,00 EUR, a manja od 26.540,00 EUR bez PDV-a i radova čija je procijenjena vrijednost jednaka ili veća od 15.000,00, a manja od 66.360,00 EUR bez PDV-a.

Člankom 53. Statuta Grada Poreča-Parenzo određeno je da u obavljaju izvršne vlasti gradonačelnik, između ostalih poslova taksativno navedenih u ovom članku, obavlja i druge poslove utvrđene zakonom, ovim Statutom i drugim propisima.

**Ocjena stanja:**

U svrhu poštivanja osnovnih načela javne nabave te zakonitog, namjenskog i svrhovitog trošenja proračunskih sredstava, Pravilnikom se uređuje postupak koji prethodi stvaranju ugovornog odnosa za nabavu robe, radova i usluga, procijenjene vrijednosti do 26.540,00 EUR za nabavu roba i usluga, odnosno 66.360,00 EUR bez PDV-a za nabavu radova za koje sukladno odredbama Zakona o javnoj nabavi ne postoji obveza provedbe postupaka javne nabave. U provedbi postupaka nabave robe, radova i usluga, obvezno je primjenjivati i druge važeće zakonske i pod zakonske akte, kao i interne akte, a koji se odnose na pojedini predmet nabave u smislu posebnih zakona.

Grad Poreč-Parenzo kao javni naručitelj obveznik je primjene Zakona i drugih pod zakonskih akata koji proizlaze iz istoga.

**Osnovna pitanja koja treba urediti Odlukom:**

Odlukom je potrebno imenovati članove stručnog povjerenstva naručitelja i odrediti im obveze i ovlasti u postupku jednostavne nabave. Članovi stručnog povjerenstva naručitelja ne moraju biti zaposlenici naručitelja, a najmanje jedan član može posjedovati važeći certifikat u području javne nabave.

Prijedlog Upravnog odjela je da članovi stručnog povjerenstva budu:

1. **Darko Saftić**
2. **Alja Udovičić**
3. **Adriano Fabreti**

Naručitelj će sukladno članku 26. Pravilnika objaviti na službenoj stranici Naručitelja te poslati na adrese zainteresiranih gospodarskih subjekta.

**Cilj donošenja Odluke:**

Cilj donošenja Odluke je imenovati članove stručnog povjerenstva, kako bi se mogao započeti postupak jednostavne nabave. Postupak nabave započinje danom slanja Poziva za dostavu ponude, a da bi se ta radnja obavila, potrebno je prethodno donijeti Odluku o imenovanju članova stručnog povjerenstva naručitelja i početku postupka nabave, u svrhu pripremanja, koordinacije i provođenja nabave.

**Sredstva potrebna za ostvarenje Odluke:**

Procijenjena vrijednost za cjelokupan predmet nabave iznosi 26.490,00 EUR, bez PDV-a. Sredstva potrebna za provedbu nabave planiraju se u Proračunu Grada Poreča – Parenzo za 2025. godinu.